Priedas

**PEDAGOGINIŲ DARBUOTOJŲ PAREIGINĖS ALGOS PASTOVIOSIOS DALIES KOEFICIENTAI IR DARBO KRŪVIO SANDARA**

1. Mokytojo, dirbančio pagal bendrojo ugdymo ir neformaliojo švietimo programas, darbo krūvio sandarą, vadovaudamasis Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašu, patvirtintu Lietuvos Respublikos švietimo, mokslo ir sporto ministro 2019–03–01 įsakymus Nr. V-186, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 5 priedu, šiame Apraše nustatytais kriterijais, konsultuodamasis su gimnazijos darbo taryba, nustato gimnazijos direktorius, atsižvelgdamas į Lietuvos Respublikos Vyriausybės nutarimu patvirtintą Mokymo lėšų apskaičiavimo, paskirstymo ir panaudojimo tvarkos aprašą.
2. Gimnazijos direktorius, neviršydamas gimnazijai skirtų asignavimų, dėl veiklos sudėtingumo gali didinti pareiginės algos pastoviosios dalies koeficientus. Pareiginės algos pastoviosios dalies koeficientai dėl veiklos sudėtingumo mokytojams gali būti:
   1. didinami:

|  |  |  |
| --- | --- | --- |
| Eil. Nr. | Pareiginės algos pastoviosios dalies koeficiento padidinimo sąlyga | Koeficiento didinimo reikšmė (proc.) |
| 2.1.1. | Mokantiems bendrojo ugdymo dalykus, kai klasėje (grupėje) ugdomas 1 mokinys, dėl įgimtų ar įgytų sutrikimų turintis vidutinius ar didelius specialiuosius ugdymosi poreikius. | 2 |
| 2.1.2. | Mokantiems bendrojo ugdymo dalykus, kai klasėje (grupėje) ugdomi 2 mokiniai, dėl įgimtų ar įgytų sutrikimų turintys vidutinius specialiuosius ugdymosi poreikius, ir (arba) 1 mokinys, dėl įgimtų ar įgytų sutrikimų turintis didelių ar labai didelių specialiųjų ugdymosi poreikių. | 3 |
| 2.1.3. | Mokantiems bendrojo ugdymo dalykus, kai klasėje (grupėje) ugdomi 3 mokiniai, dėl įgimtų ar įgytų sutrikimų turinčių vidutinius specialiuosius ugdymosi poreikius, ir (arba) 2 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių. | 4 |
| 2.1.4. | Mokantiems bendrojo ugdymo dalykus, kai klasėje (grupėje) ugdomi 4 ir daugiau mokinių, dėl įgimtų ar įgytų sutrikimų turinčių vidutinius specialiuosius ugdymosi poreikius, ir (arba) 3 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių. | 5 |
| 2.1.5. | Mokantiems mokinį, kuriam dėl ligos ar patologinės būklės skirtas mokymas namuose. | 3 |
| 2.1.6. | Mokantiems vieną ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo programas | 3 |

* 1. didinami dėl veiklos sudėtingumo:

| Eil. Nr. | Pareiginės algos pastoviosios dalies koeficiento padidinimo sąlyga | Koeficiento didinimo reikšmė (proc.) |
| --- | --- | --- |
| 2.2.1. | Veikla, susijusi su neapibrėžtų problemų sprendimu, reikalaujanti greito ir tikslaus sprendimų priėmimo, plačių žinių, susijusių su ugdymu, psichologinių žinių taikymu. | 2 |
| 2.2.2. | Veikla susijusi su ugdyme taikomų metodų ir gebėjimų naudotis mokymo įranga, mokymo priemonėmis, ugdyme naudojamomis (riziką susižeisti didinančios) priemonėmis, kuriems reikia gerų atitinkamos srities žinių, prevencinių priemonių taikymu ugdyme ir patirties. | 2 |

1. Mokytojui gali būti padidintas pareiginės algos pastoviosios dalies koeficientas už daugiau kaip vieną kriterijų, tačiau visų padidinimų procentinė suma negali viršyti 25 procentų pareiginės algos pastoviosios dalies.
2. Pareiginės algos pastoviosios dalies koeficiento padidinimo dydį mokslo metams pagal nustatytus kriterijus nustato gimnazijos direktorius.
3. Trūkstant lėšų mokytojų darbo užmokesčiui pareiginės algos pastoviosios dalies koeficiento padidinimas dėl veiklos sudėtingumo mokytojui gali būti atšauktas nuo kito mėnesio 1 d. apie tai mokytoją įspėjus, bet ne vėliau kaip prieš 5 darbo dienas.
4. Specialiojo pedagogo, logopedo, socialinio pedagogo, mokytojo padėjėjo pareiginės algos pastoviosios dalies koeficientas gali būti didinamas iki 20 proc. dėl veiklos sudėtingumo, jei šie pagalbos vaikui specialistai dirba 10 ir daugiau specialiųjų ugdymosi poreikių turinčių mokinių.
5. Trūkstant lėšų pedagoginei psichologinei pagalbai organizuoti pagalbos vaikui specialistų pareiginės algos pastoviosios dalies koeficiento padidinimas dėl veiklos sudėtingumo pedagogui gali būti atšauktas nuo kito mėnesio 1 d. apie tai pedagogą įspėjus, bet ne vėliau kaip prieš 5 darbo dienas.
6. Kontaktinės valandos skiriamos bendrojo ugdymo srities (dalyko), formalųjį švietimą papildančio ugdymo programoms įgyvendinti pagal ugdymo (mokymo) planuose numatytas valandas (pamokas, ilgalaikes konsultacijas), neformaliojo švietimo programoms – pagal programoje numatytas valandas.
7. Nekontaktinės valandos skirstomos į:
   1. valandas, skirtas funkcijoms, susijusioms su kontaktinėmis valandomis, vykdyti (ugdomajai veiklai planuoti, pasiruošti pamokoms, mokinių mokymosi pasiekimams vertinti). Jos nustatomos pagal Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašo 1 priedą;
   2. valandas, skiriamas vadovauti klasei, kurios nustatomos pagal Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašo 2 priedą;
   3. valandas, susijusias su profesiniu tobulėjimu ir veikla gimnazijos bendruomenei. Jos nustatomos, atsižvelgiant į:
      1. minimalų valandų skaičių, nurodytą Valstybės ir savivaldybių įstaigų darbuotojų darbo apmokėjimo įstatymo 5 priedo 7 punkte, skiriamą kiekvienam mokytojui privalomoms veikloms, nurodytoms švietimo, mokslo ir sporto ministro tvirtinamuose Veiklų, susijusių su profesiniu tobulėjimu, apraše ir Veiklų mokyklos bendruomenei apraše;
      2. valandų, viršijančių 9.3.1 papunktyje nurodytą valandų skaičių, nustatomą, atsižvelgiant į veiklas, nurodytas švietimo, mokslo ir sporto ministro tvirtinamuose Veiklų, susijusių su profesiniu tobulėjimu, apraše ir Veiklų mokyklos bendruomenei apraše, kurios nėra privalomos kiekvienam mokytojui, tačiau skiriamos mokytojams individualiai, laikantis šių nuostatų:
         1. neviršijant maksimalaus valandų, susijusių su profesiniu tobulėjimu ir veikla mokyklos bendruomenei, skaičiaus, nurodyto Valstybės ir savivaldybių įstaigų darbuotojų darbo apmokėjimo įstatymo 5 priedo 7 punkte;
   4. neviršijant Valstybės ir savivaldybių įstaigų darbuotojų darbo apmokėjimo įstatymo 5 priedo 7 punkte mokytojo pareigybei per mokslo metus nustatyto darbo valandų skaičiaus iš viso, atsižvelgiant į mokytojui skirtų kontaktinių valandų, valandų ugdomajai veiklai planuoti, pasiruošti pamokoms, mokinių mokymosi pasiekimams vertinti, vadovauti klasei ir 9.3.1 papunktyje nurodytų valandų skaičių. Apmokėjimas už valandas, susijusias su profesiniu tobulėjimu ir veikla gimnazijos bendruomenei ir aptartas individualiai su mokytoju, gali būti:

|  |  |  |
| --- | --- | --- |
| Eil. nr. | Apmokėjimo sąlyga | Skiriamos valandos per mokslo metus |
| 1. | Už veiklą gimnazijos veiklos įsivertinimo grupėje. | 21 |
| 2. | Už veiklą gimnazijos darbo taryboje | 21 |
| 3. | Už vadovavimą metodinei grupei. | 21 |
| 4. | Budėjimas gimnazijos erdvėse pertraukų metu | 4–42 / 84 |
| 5. | Budėjimas gimnazijos lauko erdvėse | 4–63 / 105 |
| 6. | Budėjimas gimnazijos renginiuose | 4–24 |
| 7. | Už mentorystę, pagalbą pradedančiajam mokytojui | 108 |
| 8. | Už mokinių konsultavimą | 6–100 |
| 9. | Už mokinių ruošimą dalykų olimpiadoms, konkursams, festivaliams, varžyboms. | 4–21 |
| 10. | Už vadovavimą vieno – dviejų mokinio brandos darbui. | 21 |
| 11. | Už vadovavimą trijų – penkių mokinių brandos darbams. | 42 |
| 12. | Už vadovavimą daugiau kaip penkių mokinių brandos darbams | 63 |
| 13. | Už užsienio kalbos mokymosi lygio nustatymą, kai vadovaujantis gimnazijos ugdymo planu, lygiui nustatyti organizuojamas mokinių žinių ir gebėjimų patikrinimas raštu. | 1–4 |
| 14. | Už gimnazijos mokinių PUPP darbų tikrinimą ir vertinimą. | 10 |
| 15. | Už 2, 4 kl. standartizuotų ir diagnostinių testų mokinių darbų vertinimą | 12 |
| 16. | Už 6, 8 kl. standartizuotų testų mokinių darbų vertinimą (lietuvių kalba ir literatūra) | 6–11 |
| 17. | Už 6, 8 kl. standartizuotų testų mokinių darbų vertinimą (matematika) | 8 |
| 18. | Už 8 kl. standartizuotų testų mokinių darbų vertinimą (gamtos mokslai) | 3 |
| 19. | Už 8 kl. standartizuotų testų mokinių darbų vertinimą (socialiniai mokslai) | 3 |
| 20. | Už projektų (tarptautinių, šalies) rengimą ir įgyvendinimą / dalyvavimą projektinėje veikloje, projekto gimnazijoje rengimas ir / ar įgyvendinimas. | 42 / 21 |
| 21. | Už darbą su mokinių taryba | 42 |
| 22. | Už gimnazijos interjero puoselėjimą, renginių scenografijos ruošimą. | 42 |
| 23. | Už tradicinių renginių įgyvendinimą. | 21 |
| 24. | Už tradicinių renginių planavimą (scenarijaus rašymas) ir įgyvendinimo priežiūrą | 42 |
| 25. | Už rajoninės / respublikinės konferencijos organizavimą | 4 |